Trump iwissi lill-mexxejja demokratiċi li se jieħu r-riedni f'idejh
Ġunju 12, 2020 Wara li f'żona fil-belt ta' Seattle fl-Istati Uniti ġiet iddikjarata awtonoma mid-dimostranti, il-President Amerikan Donald Trump wissa lill- mexxejja demokratiċi li se jieħu r-riedni f'idejh jekk dan il-libertinaġġ jibqa' jirrenja. Nhar it-Tnejn illi għadda wara numru ta' konfrontazzjonijiet vjolenti mad-dimostranti, is-sindku tal-belt ordna li jitneħħew il-barrikadi u li l-Pulizija jirtiraw. Bil-konsegwenza t'hekk żona f'din il-belt qiegħda f'idejn id-dimostranti. Trump qal li ż-żona ġiet maħtufa minn terroristi domestiċi biż-żona ġiet imlaqqma CHAZ Capitol Hill Autonomous Zone. Mijiet ta' persuni qed jikkongregaw f'avvenimenti varji relatati mal-mixja ta' ġustizzja razzjali mmotivata mill-mewt ta' George Floyd. F'serje ta' kitbiet fuq Twitter il-President Amerikan ħareġ il-kanuni fuq il-mexxejja demokratiċi ta' Washington u Seattle li ddeskrivihom bħala 'boloħ'. Qal li jekk ma jieħdux azzjoni huma se jkun qed jieħu azzjoni huwa.